เนื่องจากที่เราได้ตระเวนหาของกินทั่วนครสวรรค์..พี่สาวก็แนะนำร้านนี้ เพราะเคยมากินเมื่อนานมาแล้ว ร้านนี้ต้องเดินทางเข้าซอยมาอีกหน่อยนึง ใกล้ๆกับบ้านอีสาน ใครที่ไม่เคยมาอาจจะต้องใช้จีพีเอส หรือ ถามทางคนแถวๆนี้ อาหารจัดจ้านถือว่ามาแล้ว ไม่เสียค่าเหนื่อยที่ต้องหา
เมนูที่สั่งวันนี้ 
-คอหมูย่าง : ใครที่ชอบแนวติดมันอาจจะถูกใจเลย ได้มันหมูมาเต็มๆ น้ำจิ้มของตัวคอหมูย่างรสชาติพอใช้ได้ มีข้าวคั่วให้กลิ่มหอมพร้อมความกรุบๆ 
-ยำหนังไก่ : หนังไก่กรอบมากก ถูกใจสุดๆ รสน้ำยำให้รสชาติเปรี้ยว หวานไม่เผ็ดจนเกินไป (อาจจะสั่งเผ็ดน้อย) ถือว่าได้ตามสั่งจริงๆ 
-ไก่คั่วพริก : เป็นส่วนของปีกไก่ที่เอามาคั่วกับพริกแห้ง วันนี้รู้สึกรสชาติไม่ได้อย่างที่เคยกิน (พี่สาวบอกน่ะ) ตัวพริกแห้งคั่วไม่ค่อยหอมเท่าไร เนื้อไก่ไม่ร้อนและเหนียวนิดหน่อยน่าจะทำมาสักพักนึงแล้ว 
-ตำข้าวโพด : ถือว่าได้ตามที่ต้องการมาก เนื้อข้าวโพดกรอบ หวาน อร่อยทีเดียว